
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 419 

12 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση έκθεσης επανακαθορισμού ορίων αιγια- 
λού και παραλίας στη θέση «ΑΓΡΙΛΙΑ» Δ.Ε. Μυτι¬ 
λήνης, Δήμου Λέσβου, νήσου Λέσβου. 1 

Κήρυξη ως αναδασωτέας έκτασης του Ιδιωτικού Δά¬ 
σους Λιβαδιού Κολινδρού, εμβαδού 485,20τ.μ., στη 
θέση «ΠΑΡΑΤΣΕΤΣΜΕΣ» περιοχής Λιβαδιού, του 
Δήμου Πύδνας - Κολινδρού, Νομού Πιερίας. 2 


ΑΠΟΦΑΣΕΙ Σ 

Αριθμ. 63166 (1) 


Επικύρωση έκθεσης επανακαθορισμού ορίων αιγιαλού 
και παραλίας στη θέση «ΑΓΡΙΛΙΑ» Δ.Ε. Μυτιλήνης, Δή¬ 
μου Λέσβου, νήσου Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α7 
19-12-2001) «Αιγιαλός, παραλία και άλλες διατάξεις», 
όπως τροποποιήθηκε και ισχύει (και ιδιαίτερα το 
άρθρο 5 όπως τροποποιήθηκε με το άρθρο 113 του 
Ν. 3978/2011 - ΦΕΚ 137/τ.Α7ΐ6-06-2011). 

2. Τις διατάξεις του άρθρου 89 του Π.Δ. 284/1988 «Ορ¬ 
γανισμός του Υπουργείου Οικονομικών» όπως τροπο¬ 
ποιήθηκε και ισχύει. 

3. Τ ις διατάξεις του άρθρου 46 παρ. 21 του Ν. 3220/2004 
(ΦΕΚ 15/τ.Α728-01 -2004), δυνάμει των οποίων οι αρμοδι¬ 
ότητες του Υπουργού Οικονομίας και Οικονομικών, οι 
οποίες ανήκαν ή είχαν μεταβιβαστεί στους Νομάρχες 
μέχρι την έναρξη λειτουργίας των Νομαρχιακών Αυτο¬ 
διοικήσεων και αφορούν θέματα των Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση με τις διατάξεις της παρ. 
2 του άρθρου 39 του Ν. 2218/1994, περιέρχονται στον 
Γενικό Γραμματέα της Περιφέρειας, εκτός των θεμάτων 
των Υ.Δ.Ε.. 

4. Τις διατάξεις του άρθρου 280 παρ. 1 του Ν. 3852/2010 
(ΦΕΚ 87/τ.Α707-06-2010) «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 


5. Τις διατάξεις του Π.Δ. 143/2010 (ΦΕΚ 236/τ.Α7 
27-12-2010) των Υπουργών Εσωτερικών, Αποκέντρωσης 
και Ηλεκτρονικής Διακυβέρνησης και Οικονομικών που 
αφορά στη σύσταση του Οργανισμού της Αποκεντρω¬ 
μένης Διοίκησης Αιγαίου. 

6. Την υπ’ αριθμ. 26158/3764/28-03-2014 (ΦΕΚ 828/τ.Β7 
03-04-2014) «Παροχή εξουσιοδότησης υπογραφής πρά¬ 
ξεων και εγγράφων “Με εντολή Γ ενικού Γ ραμματέα” 
στον Προϊστάμενο της Γ ενικής Διεύθυνσης Εσωτερικής 
Λειτουργίας της Αποκεντρωμένης Διοίκησης Αιγαίου και 
στους Προϊσταμένους των οργανικών μονάδων αυτής». 

7. Την υπ’ αριθμ. πρωτ. οικ. 56453/06-08-2014 απόφαση 
του Γ εν. Γ ραμματέα Αποκεντρωμένης Διοίκησης Αιγαίου 
με θέμα «Αναπλήρωση Προϊσταμένου Δ/νσης Διοικητι¬ 
κού - Οικονομικού Β. Αιγαίου». 

8. Την από 23-06-2014 Έκθεση της κατά το άρθρο 3 
του Ν. 2971/2001 αρμόδιας Επιτροπής για τον επανα¬ 
καθορισμό αιγιαλού και παραλίας στη θέση «ΑΓΡΙΛΙΑ», 
Δ.Ε. Μυτιλήνης, Δήμου Λέσβου και το κτηματογραφικό - 
υψομετρικό διάγραμμα του Μιχαήλ Χατζέλλη, Τοπογρά¬ 
φου Μηχανικού, κλίμακας 1:500, σε μία (1) πινακίδα, που 
συντάχθηκε τον Μάιο του 2014, ελέγχθηκε για την ακρί¬ 
βεια της αποτύπωσης και θεωρήθηκε στις 23-06-2014 
από την Ελένη Μητρίτσα, ΠΕ Τοπογράφο Μηχανικό, 
Προϊσταμένη της Κτηματικής Υπηρεσίας Λέσβου. 

9. Το γεγονός ότι η προθεσμία του άρθρου 113 παρ. 
1 του Ν. 3978/2011 παρήλθε άπρακτη και επομένως η 
γνώμη του ΓΕΕΘΑ λογίζεται θετική, αποφασίζουμε: 

Α. Επικυρώνουμε την από 23-06-2014Έκθεση της κατά 
το άρθρο 3 του Ν. 2971/2001 αρμόδιας Επιτροπής για 
τον επανακαθορισμό αιγιαλού και παραλίας στη θέση 
ΑΓΡΙΛΙΑ», Δ.Ε. Μυτιλήνης, Δήμου Λέσβου και το κτηματο- 
γραφικό - υψομετρικό διάγραμμα του Μιχαήλ Χατζέλλη, 
Τοπογράφου Μηχανικού, κλίμακας 1:500, σε μία (1) πι¬ 
νακίδα, που συντάχθηκε τον Μάιο του 2014, ελέγχθηκε 
για την ακρίβεια της αποτύπωσης και θεωρήθηκε στις 
23-06-2014 από την Ελένη Μητρίτσα, ΠΕ Τοπογράφο Μη¬ 
χανικό, Προϊσταμένη της Κτηματικής Υπηρεσίας Λέσβου. 

Β. Στο τοπογραφικό αυτό διάγραμμα, η αρμόδια Επι¬ 
τροπή επανακαθορίζει: 

1. Την οριογραμμή του αιγιαλού, η οποία παραμένει 
ως έχει με τον αρχικό καθορισμό με κόκκινη συνεχή 
πολυγωνική γραμμή, την, με κορυφές 5, 6,...9, προστί¬ 
θεται όμως το σημείο 9 Α μεταξύ των σημείων 8 και 
9, τα σημεία 5 και 9 ταυτίζονται με τα σημεία 5 και 

9 του αρχικού (όμορου) καθορισμένου αιγιαλού (η αρ. 
1024286/2219/Β0010/30-05-2002 απόφαση, ΦΕΚ 545/ 
τ,Δ'/03-07-2002). 

2. Την οριογραμμή της παραλίας με κίτρινη συνεχή 
πολυγωνική γραμμή και με σημεία 6', Τ... ως 38' ταυ¬ 
τίζονται με τα σημεία 6' και 14' της αρχικά (όμορης) 
καθορισμένης παραλίας (η αρ. 1024286/2219/Β0010/ 
30-05-2002 απόφαση, ΦΕΚ 545/τ.Δ703-07-2002). 

3. Δεν υπάρχουν ίχνη παλαιού αιγιαλού. 

4. Δεν υπάρχουν κτίσματα στη ζώνη παραλίας. 

5. Η εξάρτηση έγινε σύμφωνα με το Ελληνικό Γεωδαι- 
τικό Σύστημα Αναφοράς (ΕΓΣΑ ’87). 

6. Εκατέρωθεν των σημείων 5 και 9 ισχύουν ο αρχικός 
καθορισμός με την αρ. 1024286/2219/Β0010/30-05-2002 
απόφαση, (ΦΕΚ 545/τ.Δ'/03-07-2002) και ο επανακαθο¬ 
ρισμός με την αρ. 31892/3847/20-07-2012 (ΦΕΚ 485/τ.Δ'/ 
02-08-2012) της πινακίδας Νο. 3 του αρχικού καθορισμού. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Μυτιλήνη, 2 Σεπτεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 

Ο Αναπληρωτής Προϊστάμενος 
της Δ/νσης Διοικ. - Οικον. Β. Αιγαίου 
ΓΕΩΡΓΙΟΣ ΛΟΥΚΟΣ 


ΕΚΘΕΣΗ 

της Επιτροπής της παρ. 1 του άρθρου 3 
του Ν. 2971/2001, χωρικής αρμοδιότητας 

Δήμου Λέσβου, για τον επανακαθορισμό αιγιαλού, 
και παραλίας στην περιοχή «Αγριλιά», 

Δ.Ε. Μυτιλήνης, Δήμου Λέσβου. 

Στη Μυτιλήνη την 23-6-2014 η Επιτροπή καθορισμού 
αιγιαλού και παραλίας του άρθρου 3 του Ν. 2971/2001 
(ΦΕΚ 285/τ.Α7ΐ9-12-2001) «Αιγιαλός, παραλία και άλλες 
διατάξεις», που συγκροτήθηκε με την Α.Π. 46769/4669/ 
20-9-2013 απόφαση του Γ ενικού Γ ραμματέα της Απο¬ 
κεντρωμένης Διοίκησης Αιγαίου, αποτελείται από τους: 

1. Ελένη Μητρίτσα, ΠΕ/Β Μηχανικών, Προϊσταμένη της 
Κτηματικής Υπηρεσίας Λέσβου, ως πρόεδρος, 

2. Νικόλαο Γρηγορέλλη, Πλωτάρχη Λ.Σ., νόμιμο ανα¬ 
πληρωτή του Λιμενάρχη Μυτιλήνης, ως μέλος, 

3. Μαριάνθη Στυλιανίδου, ΠΕ/Β Τοπ. Μηχανικών, υπάλ¬ 
ληλο του Δήμου Λέσβου, ως μέλος, 

4. Θεοδώρα Ζαφειριού - Βέρρου, ΠΕ/Β Μηχανικών, 
Προϊσταμένη της ΥΔΟΜ του Δήμου Λέσβου και 

5. Ιωάννη Καρατζά, ΠΕ/Β Μηχανικών, Προϊστάμενο της 
Δ/νσης Περιβάλλοντος και Χωρικού Σχεδιασμού Βορείου 
Αιγαίου της Αποκεντρωμένης Διοίκησης Αιγαίου και 
γραμματέα τον Γεώργιο Καραγιάννη, ΠΕ/Β Μηχανικών, 
αφού συγκλήθηκε με την Α.Π. 1811/20-6-2014 πρόσκληση 
της Προέδρου της, μετέβηκε στις 23-6-2014 και προέβη 
σε αυτοψία στην περιοχή. 

Η Επιτροπή λαμβάνοντας υπόψη: 

1) Τον αρχικό καθορισμό με την αρ. 1024286/2219/ 
Β0010/30-5-2002 απόφαση (ΦΕΚ 545/τ.Δ73-7-2002). 

2) Την από 20-3-2014 αίτηση του Μιχάλη Χατζέλλη 
με την οποία ζητείται ο επανακαθορισμός των ορίων 
αιγιαλού και παραλίας στην εν λόγω περιοχή. 


3) Το Α.Π.766/4-4-2014 έγγραφο της Κτηματικής Υπη¬ 
ρεσίας Λέσβου προς ΓΕΕΘΑ με το οποίο ζητείται η 
σύμφωνη γνώμη του για τον επανακαθορισμό. 

4) Το γεγονός ότι έχει παρέλθει η προθεσμία της 
παρ. 1 του άρθρου 5 του Ν. 2971/2001 για την λήψη της 
γνώμης του ΓΕΕΘΑ. 

5) Το κτηματογραφικό - υψομετρικό διάγραμμα του 
Μιχάλη Χατζέλλη, Τοπογράφου Μηχανικού, κλίμακας 
1:500, σε μια (1) πινακίδα, που συντάχθηκε το Μάιο του 
2014, ελέγχθηκε για την ακρίβεια της αποτύπωσης και 
θεωρήθηκε στις 23-6-2014 από την Ελένη Μητρίτσα, 
ΠΕ/Β Μηχανικών, Τοπογράφο Μηχανικό, Προϊσταμένη 
της Κτηματικής Υπηρεσίας Λέσβου. 

6) Το γεγονός ότι έχει περάσει εύλογο χρονικό δι¬ 
άστημα από τον καθορισμό της ζώνης παραλίας της 
πινακίδας Νο.2 του πρώτου καθορισμού σύμφωνα με την 
αρ. 1024286/2219/Β0010/30-5-2002 απόφαση και υπάρχει 
η ανάγκη επανακαθορισμού της ζώνης παραλίας από 
την κατά νόμον Επιτροπή. 

7) Την αριθμ. 26178/507/Α.Φ.5.6.1 Έγκριση Αναθεώρη¬ 
σης - Επέκτασης Γενικού Πολεοδομικού Σχεδίου (ΓΠΣ) 
του Δήμου Μυτιλήνης, (ΦΕΚ 328/Τεύχος Αναγκ. Απαλ¬ 
λοτριώσεων και Πολεοδομικών Θεμάτων/2007). 

8) Τα στοιχεία καθορισμού αιγιαλού και παραλίας όπως 
ορίζονται λεπτομερώς στο άρθρο 9 του Ν. 2971/2001 
(ΦΕΚ 285/τ.Α7ΐ9-12-2001) «Αιγιαλός, παραλία και άλλες 
διατάξεις», ήτοι: 

α) Τη γεωμορφολογία του εδάφους, ότι η ακτή είναι 
διαμορφωμένο πρανές. 

β) Το γεγονός ότι δεν υπάρχουν παράκτιοι φυσικοί 
πόροι. 

γ) Ότι η ακτή επηρεάζεται από ανέμους ανατολικούς, 
βορειο-ανατολικούς και νοτιο-ανατολικούς, με συνήθη 
μέγιστη ένταση 7 μποφόρ. 

δ) Τη μορφολογία του πυθμένα, ο οποίος έχει ομαλές 
κλίσεις και είναι κροκαλώδης. 

ε) Ότι το ανάπτυγμα του κυματισμού έχει μέγιστο 
σύνηθες ύψος 1.5 μέτρο. 

στ) Ότι εκεί προϋφίσταται παραλιακή δημοτική οδός 
ως συνέχεια της 36ης Εθνικής οδού Μυτιλήνης - Κρα- 
τήγου. 

ζ) Ότι η περιοχή βρίσκεται εκτός σχεδίου πόλης και 
εντός ΓΠΣ Μυτιλήνης. 

η) Ότι δεν υπάρχουν γνωστά δημόσια κτήματα στην 
περιοχή. 

θ) Ότι έχει ολοκληρωθεί το κτηματολόγιο Μυτιλήνης 
και αναγράφονται τα ΚΑΕΚ των ιδιοκτησιών επί του 
διαγράμματος. 

ι) Ότι η περιοχή δεν ανήκει σε ευπαθές οικοσύστημα 
ή προστατευόμενη περιοχή. 

Επί του παραπάνω κτηματογραφικού - υψομετρικού 
διαγράμματος: 

Επανακαθορίζει 

1. Την οριογραμμή του αιγιαλού, η οποία παραμένει ως 
έχει με τον αρχικό καθορισμό με κόκκινη συνεχή πολυ¬ 
γωνική γραμμή, με κορυφές 5,6,..,.9, προστίθεται όμως 
το σημείο 9Α μεταξύ των σημείων 8 και 9. Τα σημεία 
5 και 9 ταυτίζονται με τα σημεία 5 και 9 του αρχικού 
(όμορου) καθορισμένου αιγιαλού (η αρ. 1024286/2219/ 
Β0010/30-5-2002 απόφαση, ΦΕΚ 545/3-7-2002/τ.Δ'). 

2. Την οριογραμμή της παραλίας με κίτρινη συνεχή 
πολυγωνική γραμμή και με σημεία 6', Τ.... ως 38', για 

την εξυπηρέτηση του σκοπού της παρ. 2 του άρθρου 
1 του Ν. 2971/2001. Τα σημεία 6' και 38' ταυτίζονται με 
τα σημεία 6 και 14' της αρχικά (όμορης) καθορισμένης 
παραλίας (η αρ. 1024286/2219/Β0010/30-5-2002 απόφαση, 
ΦΕΚ 545/3-7-2002/τ.Δ'). 

3. Δεν υπάρχουν ίχνη παλαιού αιγιαλού. 

4. Δεν υπάρχουν κτίσματα στη ζώνη παραλίας. 

5. Η εξάρτηση έγινε στο Ελληνικό Γεωδαιτικό Σύστημα 
Αναφοράς (ΕΓΣΑ ’87). 

6. Εκατέρωθεν των σημείων 5 και 9 ισχύουν ο αρχικός 
καθορισμός με την αρ. 1024286/2219/Β0010/30-5-2002 
απόφαση (ΦΕΚ 545/τ.Δ'/3-7-2002) και ο επανακαθορι¬ 


σμός με την αρ. 31892/3847/20-7-2012 απόφαση (ΦΕΚ 
485/τ.Δ72-8-2012) της πινακίδας Νο.3 του αρχικού κα¬ 
θορισμού. 

Η Επιτροπή 
Η Πρόεδρος 
ΕΛΕΝΗ ΜΗΤΡΙΤΣΑ 
Τα Μέλη 

ΝΙΚΟΛΑΟΣ ΓΡΗΓΟΡΕΛΛΗΣ 
ΜΑΡΙΑΝΘΗ ΣΤΥΛΙΑΝΙΔΟΥ 
ΘΕΟΔΩΡΑ ΖΑΦΕΙΡΙΟΥ - ΒΕΡΡΟΥ 
ΙΩΑΝΝΗΣ ΚΑΡΑΤΖΑΣ 



0009= ΓΥΗ 'Σ'λ'ϋ 2ΥΝΟ 

Αριθμ. 8327 (2) 

Κήρυξη ως αναδασωτέας έκτασης του Ιδιωτικού Δά¬ 
σους Λιβαδίου Κολινδρού, εμβαδού 485,20τ.μ., στη 
θέση «ΠΑΡΑΤΣΕΤΣΜΕΣ» περιοχής Λιβαδιού, του Δή¬ 
μου Πύδνας - Κολινδρού, Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΑΠΟΚΕΝΤΡΩΜΕΝΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 24 παρ. 1 και του άρθρου 
117 παρ. 3 του Συντάγματος. 

2. Τις διατάξεις των άρθρων 37, 38 και 41 του 
Ν. 998/1979 (ΦΕΚ 289/τ.Α'/29-12-1979) «περί προστασίας 
των δασών κλπ». 

3. Τις διατάξεις του άρθρου 70 παρ. 3 του Ν. 998/1979 
η οποία προστέθηκε με το άρθρο 12 παρ. 2 του 
Ν. 2040/1992 (ΦΕΚ τ.Α'/70/23-4-1992) που αντικαταστά- 
θηκε με την παρ. 15 του άρθρου 1 του Ν. 3208/2003 (ΦΕΚ 
τ. Α'/303/29-12-2003). 

4. Τις διατάξεις του Ν. 2240/1994 «συμπλήρωση δι¬ 
ατάξεων για τη Νομαρχιακή Αυτοδιοίκηση και άλλες 
διατάξεις», αρ. 6 παρ. 7. 

5. Τις αριθμ. πρ. 160417/1180/8-8-80 και 1824447/3049/ 
24-9-80 εγκύκλιες διαταγές και αποφάσεις του Υπουρ¬ 
γείου Γεωργίας, που αναφέρονται στο εν λόγω θέμα. 

6. Τις διατάξεις του άρθρου 120 του Ν. 1892/1990 (ΦΕΚ 
101/τ.Α731-7-1990). 

7. Την αριθμ. 53844/10-7-13 απόφαση του Γενικού 
Γραμματέα Αποκεντρωμένης Διοίκησης Μακεδονίας - 
Θράκης «Εξουσιοδότηση προς υπογραφή “Με εντολή 
Γ ενικού Γ ραμματέα” αποφάσεων, εγγράφων και άλλων 
πράξεων στον Προϊστάμενο Γ ενικής Δ/νσης Δασών και 
Αγρ. Υποθέσεων κλπ» (ΦΕΚ 452/τ.Β'/22-3-2011). 

8. Το Ν. 3861/2010 «Ενίσχυση της διαφάνειας με την 


υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο “Πρόγραμμα Διαύγεια” και άλλες διατάξεις». 
(ΦΕΚ 112/τ.Α'/13-7-2010). 

9. Την από 10-7-2013 Αναφορά του Δασονομείου Κο- 
λινδρού. 

10. Την ΔΥ/20-05-2014 έκθεση αυτοψίας - φωτοερμη¬ 
νείας της Δασολόγου της Υπηρεσίας μας Παπαλαζάρου 
Ευαγγελίας, για κήρυξη της αναφερομένης στο θέμα 
της έκτασης ως Αναδασωτέας, αποφασίζουμε: 

Κηρύσσουμε ως αναδασωτέα, με σκοπό τη διατήρηση 
του χαρακτήρα της έκτασης του Ιδιωτικού Δάσους Λι¬ 
βαδιού Κολινδρού, εμβαδού 485,20τ.μ., που εκχερσώθηκε 
και βρίσκεται στη θέση «ΠΑΡΑΤΣΕΤΣΜΕΣ» της περιοχής 
Λιβαδιού, του Δήμου Πύδνας - Κολινδρού, Νομού Πιερίας: 

Την έκταση εμβαδού 485,20τ.μ. που προσδιορίζεται 
από τις κορυφές με στοιχεία 1-2-3-4-5-6-7-8-9-10-11-1 
και έχει όρια: 

ΒΟΡΕΙΑ: Με Ιδιωτικό Δάσος Λιβαδιού Κολινδρού. 

ΝΟΤΙΑ: Με αγροτικό δρόμο. 

ΑΝΑΤΟΛΙΚΑ: Με αγροτικό δρόμο και Ιδιωτικό Δάσος 
Λιβαδιού Κολινδρού. 

ΔΥΤΙΚΑ: Με το Ιδιωτικό Δάσος Λιβαδιού Κολινδρού. 

Όπως φαίνεται στο από Μάιο 2014, συνημμένο το- 
πογραφικό διάγραμμα της Υπηρεσίας μας, κλίμακας 
1:1000, που αποτελεί αναπόσπαστο μέρος της απόφα¬ 
σης αυτής. 

Η αποκατάσταση της δασικής βλάστησης θα γίνει με 
φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Αυγούστου 2014 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 03 % 

